ดอลลาร์แข็ง-ผลตอบแทนพันธบัตรสหรัฐฯ พุ่ง ฉุดทองโลกร่วงแรง “ทองไทย” ลดฮวบ 350 บ.
"สมาคมค้าทองคำ" เผยดอลลาร์แข็ง-ผลตอบแทนพันธบัตรสหรัฐฯ พุ่ง ฉุดทองคําโลกร่วงแรง “ทองไทย” ลดฮวบ 350 บ.
"สมาคมค้าทองคำ" เผยดอลลาร์แข็ง-ผลตอบแทนพันธบัตรสหรัฐฯ พุ่ง ฉุดทองคําโลกร่วงแรง “ทองไทย” ลดฮวบ 350 บ.
7 ต.ค. 2563

สมาคมค้าทองคำ รายงานราคาทอง (96.5%) วันนี้ (7 ต.ค.63) เมื่อเวลา 09.28 น.ที่ผ่านมา ราคาร่วงแรง 350 บาท เมื่อเทียบกับประกาศราคาซื้อขายครั้งสุดท้ายของวันอังคาร ที่มีการประกาศราคาทั้งหมด 2 รอบ รวมราคาปรับลดลง 50 บาท
โดยราคาทองคำแท่งวันนี้ รับซื้ออยู่ที่บาทละ 27,800.00 บาท ขายออกที่ราคาบาทละ 27,900.00 บาท
ทองรูปพรรณ รับซื้ออยู่ที่ราคาบาทละ 27,303.16 บาท ขายออกที่บาทละ 28,400.00 บาท
ราคาทองคํา Spot เช้านี้เคลื่อนไหวที่บริเวณ 1,880 ดอลลาร์ หลังจากเมื่อคืนที่ผ่านมาลดลง 11.3 ดอลลาร์ สู่ระดับ 1,908.8 ดอลลาร์ เนื่องมาจากได้แรงกดดันจากอัตราผลตอบแทนพันธบัตรสหรัฐที่พุ่งขึ้นแตะระดับสูงสุดในรอบ 4 เดือน นอกจากนี้ การแข็งค่าของสกุลเงินดอลลาร์เป็นอีกหนึ่งปัจจัยกดดันต่อตลาดทองคำ